ตลาดหุ้นเอเชียปรับขี้นต่อบ่ายนี้ จากอานิสงส์วอลล์สตรีท-จับตา CPI ยูโรโซน
ตลาดหุ้นเอเชียส่วนใหญ่ปรับตัวสูงขึ้นในการซื้อขายช่วงบ่ายวันนี้ เนื่องจากตลาดหุ้นสหรัฐที่ปิดดีดตัวขึ้นเมื่อคืนที่ผ่านมา ขณะที่นักลงทุนจับตาการเปิดเผยข้อมูลเงินเฟ้อของสหรัฐและยูโรโซน เพื่อประเมินทิศทางนโยบายของธนาคารกลางทั้ง 2 แห่ง
19 พ.ค. 2558

สำนักข่าวอินโฟเควสท์รายงานว่า ตลาดหุ้นเอเชียส่วนใหญ่ปรับตัวสูงขึ้นในการซื้อขายช่วงบ่ายวันนี้ เนื่องจากตลาดหุ้นสหรัฐที่ปิดดีดตัวขึ้นเมื่อคืนที่ผ่านมา ขณะที่นักลงทุนจับตาการเปิดเผยข้อมูลเงินเฟ้อของสหรัฐและยูโรโซน เพื่อประเมินทิศทางนโยบายของธนาคารกลางทั้ง 2 แห่ง
โดยดัชนี MSCI Asia Pacific บวก 0.3% เมื่อเวลา 12.21 น.ตามเวลาโตเกียว ดัชนี HSI ตลาดหุ้นฮ่องกงปิดภาคเช้าที่ 27,706.87 จุด เพิ่มขึ้น 115.62 จุด, +0.42% และดัชนีเซี่ยงไฮ้คอมโพสิตปิดเช้าพุ่ง 2.7% แตะ 4,400.20 เมื่อเวลา 11.30 น.ตามเวลาท้องถิ่น
ขณะที่หุ้นบีเอชพี บิลลิตัน ร่วงลง 1.5% ในตลาดหุ้นออสเตรเลีย ภายหลังจากที่ราคาสินแร่เหล็กปรับตัวลง
ทั้งนี้ ยูโรโซนจะเปิดเผยข้อมูลดัชนี CPI เดือนเม.ย.ในวันนี้ ซึ่งมีการคาดการณ์ว่า จะทรงตัว ส่วนสหรัฐจะเปิดเผยดัชนี CPI ในวันศุกร์ที่จะถึงนี้ ขณะที่มีการคาดการณ์ว่า ดัชนี CPI จะปรับตัวลง